stanford-oval/wikipedia huggingface dataset:
Ruth Snyder

Ruth Snyder. Daily News- lehden kuvamateriaalia.
May Ruth Snyder , syntyjään Brown (1895 - 12. tammikuuta 1928)   oli yhdysvaltalainen kotirouva, jonka yhdessä rakastajansa tekemä henkirikos ja tuomio herättivät omana aikanaan paljon huomiota. Tapausta on käsitelty myös fiktiossa, muun muassa James M. Cain kirjoitti sen pohjalta romaanin Vahinko kello kaulassa ja se on myös filmatisoitu nimellä Postimies soittaa aina kahdesti vuonna 1981.
Tapahtumien taustaa > Onneton avioliitto

Ruth Brown syntyi työväenluokkaiseen perheeseen. Hän lopetti koulunsa kahdeksannen luokan jälkeen ja meni töihin puhelinyhtiöön. Iltaisin hän opiskeli konekirjoitusta. Hänen on kuvailtu olleen eteenpäinpyrkivä nuori nainen.
Aikansa nuorten naisten tapaan hän oli kuitenkin kiinnostunut enemmän perheen perustamisesta kuin urasta. 19- vuotiaana hän tapsi työpaikallaan komean 32-vuotiaan Albert Snyderin. Brown oli sihteerinä Motor Boating- lehdessä ja Snyder oli lehden toimittaja ja kuvittaja.
Snyder kiinnitti huomionsa Browniin ja pari alkoi seurustella. Lyhyen seurustelun jälkeen he muuttivat yhteen vuonna 1915. Snyder oli ensimmäinen mies joka oli vakavasti kiinnostunut Brownista. Pariskunta muutti ensin Brooklyniin, mutta kun tytär Lorraine oli syntynyt vuonna 1918, he muuttivat suurempaan asuntoon Bronxissa.
Albert keskittyi tekemään uraa ja Ruth jäi kotiin. Albertin vaurastuessa ja edetessä urallaan perhe muuti Long Islandille kahdeksan huoneen asuntoon. Vuonna 1925 Ruth oli saavuttanut "kaiken, mistä nainen voi haaveilla". Hänellä oli radio, auto, rahaa pankissa ja tyylikkäästi sisustettu koti. Hänen päivänsä kuluivat kodin hoitamisessa: siivoamisessa, ruoan laitossa ja vaatteiden ompelemisessa kasvavalle tyttärelle. Aviomiestä pidettiin unelmamiehenä, hän oli urheilullinen ja toi rahaa kotiin ja oli kaikin puolin turvallinen mies.
Vähitellen alkoi ilmaantua ongelmia. Ruth, joka oli asunut kaupungin keskustassa, ei viihtynyt lähiössä. Albertista alkoi paljastua huonoja puolia; hän ilmoitti, että ei ollut halunnut lapsia ja että varsinkin tyttären saaminen oli pettymys. Hän alkoi olla lähes jatkuvasti huonolla tuulella. Huonolla tuulella olessaan hän saattoi pahoinpidellä tytärtään.
Puolisot osoittautuivat kovin erilaisiksi. Albert halusi olla kotona vapaa-ajalla ja hoitaa puutarhaa. Ruth oli seurallinen, hän halusi käydä ravintoloissa ja teatterissa. Ruth piti eläimistä ja olisi halunnut monta lemmikkieläintä, mutta Albert sieti kodissaan vain yhtä kanarialintua. Albert nöyryytti vaimoaan sanomalla, että Ruth oli hänelle liian nuori ja että hänen edellinen kihlattunsa, Jessie Guischard, joka oli kuollut ennen häitä oli ollut paljon mukavampi. Albert ripusti Jessien kuvan kotiinsa ja nimesi uuden veneensä hänen mukaansa.  Puolisot riitelivät lähes jatkuvasti muun muassa Albertin lisääntyneestä alkoholin käytöstä ja Ruthin äiti, Josephine Brown neuvoi tytärtään ottamaan avioeron.
Ruth ei kuitenkaan kuunnellut äitinsä neuvoa. Hän ryhtyi etsimään rakkautta kodin ulkopuolelta. Ruth tapasi kiertelevän korsettikauppiaan Henry Judd Grayn, joka oli omalla tahollaan naimisissa ja yhden lapsen isä. Grayllä oli naapurustossaan hyvä maine, hän piti lapsille pyhäkoulua. Ruth rakastui, sillä Gray osasi puhua naisille kauniisti. Rakkaus kesti senkin, että Ruth huomasi Grayllä olevan muitakin suhteita; Alice Rochesterissä ja muuan, josta Gray käytti nimeä Snooks. Lisäksi Gray vaati aina rahaa: milloin  90 dollaria, milloin sata dollaria. Kaikesta huolimatta Ruth vietti pian lähes kaiken aikansa Grayn kanssa.
Tapahtumien taustaa > Oikeudenkäynti

Pariskunta oli nyt pidätetty ja kumpikin syytti tapahtuneesta toinen toistaan. Gray jopa väitti, että Ruthin katse oli hypnotisoinut hänet. Ruth väitti, että Gray oli vaatinut Albertin kuolevan, mutta tämä oli pakottanut hänet mukaan suunnitelmaansa. Oikeudenkäynti alkoi 11. huhtikuuta vuonna 1927 ja kesti kolme viikkoa. Syyttäjä vaati kummalekin kuolemantuomiota murhasta.
Oikeudenkäynnin alkupuolella Snyder käyttäytyi rauhallisesti. Päivänä jolloin tuomio julistettiin hän sai ensimmäisen monista romahduksistaan. Gray pysyi rauhallisena loppuun asti.
Jury ei uskonut kummankaan syytetyn selittelyjä. Se pohti päätöstään 71 minuuttia ja totesi kummatkin syyllisiksi. Oikeudenistuntoa johtanut tuomari Townsend Scudder oli tunnettu kuolemanrangaistuksen vastustaja, mutta työssään hänen oli noudatettava lakia. Hän antoi tuomionsa toukokuun 13. päivänä vuonna 1927, jonka mukaan kumpikin kuolisi Sing Singin vankilan sähkötuolissa.
Kumpikin tuomituista siirrettiin seuraavana maanantaina Sing Singiin. Ruth oli nyt hyvällä mielellä, hän sai lähettää sähkeen äidilleen, jossa totesi, että hänellä ei ole mitään hätää, hänen puolestaan oli tehty vetoomuksia. Vetoomukset oli tehty muun muassa sen vuoksi, että poliisi olisi saanut Ruthilta tunnustuksen valehtelemalla tälle, jolloin se olisi saatu laittomasti. Lisäksi vedottiin, että Ruthin olisi puolustettava alaikäistä tytärtään oikeudessa vakuutusyhtiötä vastaan. Vetoomusten käsittely kesti kahdeksan kuukautta. NewYorkin osavaltion kuvernööri hylkäsi kaikki vetoomukset, sillä hänen mielestää naisten joilla oli nyt äänioikeus ja yhtäläiset oikeudet kuin miehillä, tuli myös kärsiä tekemistään rikoksista samat rangaistukset kuin miesten.
Ruth Snyder teloitettiin 12. tammikuuta vuonna 1928. Hän oli vankeusaikanaan vanhentunut ja oli nyt pelokas tärisevä nainen, joka talutettiin sähkötuoliin.
Mediasirkus

Ruth Snyderin ja Judd Greyn tekemä henkirikos oli esillä pariskunnan pidättämisestä alkaen ja sitä seurattiin herkeämättä aina teloitukseen saakka. Daily Graphic, Daily News ja Daily Mirror kilpailivat keskenään, mikä lehti saa huomiota herättävimmät otsikot ja viimeisimmät tiedot. The New York Timesin toimittaja Damon Runyon kutsui sitä "typerysten murhaksi", koska suunnitelma ja teon peittelyt oli tehty niin huonosti.
Tapaus oli suuren yleisön mielestä niin kiinnostava, että oikeussaliin ahtautui 150 henkilöä ja kadulla oli 2000 ihmistä odottamassa. Huijarit keksivät myydä oikeuteen valepääsylippuja.
Lehdistön mielestä tapaus oli kuin Hollywoodista. Ruthista tehtiin kohtalokas nainen, jota kutsuttiin nimillä "Vampyyrivaimo", "tekoblondi murhaajatar", "Raaka-Ruth" ja vaikka mitä. Gray antoi usein haastattatteluja lehdille. Niissä hän antoi itsestään kuvan uhrina. Hän väitti Ruthin hypnotisoineen hänet, saaneen hänen kehonsa hallintaansa ja läiskinyt Grayta kämmenillään.
Daily Mirror meni jopa niin pitkälle, että palkkasi itselleen frenologin. Frenologit väittävät pystyvänsä analysoimaan ihmisen luonteen ja käytöksen tämän pään muodosta. Frenologin mukaan Ruthin suu oli kylmä, kova ja epämiellyttävä kuin kuivunut sitruuna. Toimittaja Natacha Rambova, paremmin tunnettu Rudolph Valentinon leskenä, analysoi Ruthin, että tällä ei ollut lainkaan sydäntä. Yleisesti ottaen lehdistö teki Ruthista täyden hirviön ja Graytä puolusteltiin, vaikka tämä myönskin olleensa mukana murhassa. Grayn vaimoa haastateltiin ja tämä kertoi antaneensa miehelleen anteeksi, mistä lehdistö sai aiheen ylistää häntä kunnon yhdysvaltalaisena vaimona.
Median huomio ei suinkaan loppunut tuomion julistamiseen, vaan jatkui aina pariskunnan teloittamiseen asti. Sing Singin vankilassa oli teloitushuoneessa 20 paikkaa varattuna lehdistölle, mutta vankila sai 1500 hakemusta eri journalisteilta. Yhden paikan sai chicagolainen Tom Howard, joka salakuljetti teloitukseen pienen nilkkaan sidotun kameran, jolla oli mahdolllista ottaa yksi kuva. New Yorkin osavaltio oli kieltänyt teloitusten kuvaamisen kun sähkötuoli oli otettu käyttöön.
Pelokas Ruth Snyder puolittain talutettiin, puolittain raahattiin sähkötuoliin ja pyöveli painoi kytkintä. Tuomitun keho vääntelehti ja tärisi kaksi minuuttia ja hänen hiuksensa syttyivät tuleen. Todistajat voivat pahoin. Howard sai kuvansa ja vei sen toimitukseen. Kuva painettiin lehteen ja se myytiin loppuun erittäin nopeasti.
Kulttuurinen merkitys

Ruth Snyderin ja Judd Greyn tapaus on vaikuttanut myös kulttuuriin. Henkirikos herätti myös taiteilijoiden huomion, ehkä siksi, että sen tekijät eivät olleet rikollisia, vaan tavallisia ihmisiä, sen toteutus oli tökerö ja lopputulos traaginen.
Ensiksi tehtiin teloituksen salaa kuvannutta toimittajaa käsitellyt elokuva vuonna 1933. Siinä pääosaa esitti James Cagney. Kirjailija James M. Cain kirjoitti tapauksen johdosta kaksi romaania vuosina 1934 ja 1935. Ensimmäinen sai nimen "Postimies soittaa aina kahdesti". Nimi tuli tapauksen yksityiskohdasta: Ruth käski postimiestä antamaan merkin, jotta Albert, murhan uhri, ei saisi lukea hänelle väärennettyä henkivakuutusta. Vuonna 1935 hän kirjoitti toisen romaanin, nimeltään "Double Indemnity", jossa on Ruthin tapaukseen perustuva viettelevä vaaleaverikkö. Billy Wilder teki siitä elokuvan vuonna 1944. Kirja filmatisoitiin myös vuonna 1981, jolloin pääosaa esitti Kathleen Turner.
Valokuva, jossa Ruth Snyder istuu sähkötuolissa on syöpynyt monen mieleen. Sen kuvaajaa uhattiin oikeustoimilla, sillä hän rikkoi lakia. Syytettä ei nostettu, vaikka kuvaajan katsottiin rikkoneen viranomaisten ja suuren yleisön luottamuksen. Kuvan on katsottu lisänneen suuren yleisön vastustusta kuolemanrangaistusta kohtaan. Sen on katsottu selkeästi osoittavan millaista barbaarista kidutusta ja kärsimystä teloitetuksi joutuminen on.
Tapaus herätti myös oikeusperiaatteellisia kysymyksiä. Oikeuslaitokset koostuvat erehtyvistä ihmisistä. Onko sillä silloin oikeus tuomita raskaidenkin rikosten tekemiseen erehtyneet kuolemaan? Onko "silmä silmästä, hammas hampaasta" - periaate koskaan oikeutettu?
Lisää aiheesta

http://www.newoxfordreview.org/documents/the-conversion-of-ruth-snyder/#
http://www.icp.org/browse/archive/objects/ruth-snyder-in-chair
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Yhdysvallat  Puola 
Muut:  SNAC
Fernand Gonder

| Mitalit | Mitalit | Mitalit |  |
| --- | --- | --- | --- |
|  Fernand Gonder |  Fernand Gonder |  Fernand Gonder |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 1906 | seiväshyppy |  |
Fernand Gonder (12. kesäkuuta 1883 Rochefort, Charente-Maritime, Ranska – 10. maaliskuuta 1969) oli ranskalainen seiväshyppääjä. Hän voitti olympiakultaa Ateenan välikisoissa 1906 tuloksella 350. Maansa mestaruuden hän voitti vuosina 1904, 1905, 1913 ja 1914.
Gloria Garrido

Gloria Canton (o.s. Garrido, ent. Borfiga, s. 7. lokakuuta 1951 Manosque, Alpes-de-Haute-Provence, Ranska) on entinen ranskalainen yleisurheilija, jonka päälaji oli korkeushyppy.
Gloria Garrido sijoittui Helsingin EM-kilpailuissa 1971 korkeushypyssä 21:nneksi tuloksella 170 cm. Sisäratojen EM-kilpailuissa hän sijoittui vuonna 1973 sijalle 16 tuloksella 173 cm. Sisäratojen Ranskan mestaruuden hän voitti vuonna 1974.
Henkilökohtaiset ennätykset

100 metrin aitajuoksu: 13,98 s (1978)
Korkeushyppy: 182 cm (1977)
Pituushyppy: 580 cm (1977)
Kuulantyöntö: 12,68 m (1978)
Viisiottelu: 4 183 p (1978)
Travis Scott

| Travis Scott |
| --- | --- |
 Scott esiintymässä helmikuussa 2019.
Henkilötiedot
Koko nimi:  Jacques Berman Webster II
Syntynyt: 30. huhtikuuta 1991 (ikä 33) Houston, Texas, Yhdysvallat
Ammatti:  rap-artisti, laulaja, lauluntekijä, tuottaja
Lapset:  2
Muusikko
Taiteilijanimi:  Travis Scott 
Laulukielet:  englanti
Aktiivisena:  2008–
Tyylilajit:  hip hop, trap, R&B
Soittimet:  rumpukone, klaviatuuri, syntetisaattori ja sampleri 
Levy-yhtiöt:  Grand Hustle Records, Epic Records, Cactus Jack Records ja GOOD Music 
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Jacques Berman Webster II (s. 30. huhtikuuta 1991 Houston), taiteilijanimeltään Travis Scott (ennen tyyliteltynä Travi$ Scott), on yhdysvaltalainen rap-artisti, laulaja, lauluntekijä ja tuottaja. Hänen artistinimensä on yhdistelmä lempienonsa etunimestä (Travis) sekä hänen idolinsa Kid Cudin etunimestä (Scott). Vuonna 2012, Scott kirjoitti ensimmäisen merkittävän levytyssopimuksensa Epic Recordsin kanssa ja kustannussopimuksen Kanye Westin GOOD Musicin kanssa.
Scottin ensimmäinen mixtape Owl Pharaoh julkaistiin vuonna 2013 omakustanteisesti. Seuraava mixtape, Days Before Rodeo, julkaistiin vuonna 2014, jonka jälkeen hänen ensimmäinen studioalbuminsa Rodeo ilmestyi vuonna 2015. Tällä albumilla oli muun muassa hittisingle ”Antidote”, joka oli 26 viikkoa Billboard Hot 100 -listalla. Seuraavan studioalbuminsa, Birds in the Trap Sing McKnight, Scott julkaisi heti seuraavana vuonna, ja se nousi suuren menestyksen ansiosta Billboard 200 -listan kärkeen. Tämän jälkeen Scott julkaisi yhdessä Migos-yhtyeen Quavon kanssa yhteisalbumin nimeltään Huncho Jack, Jack Huncho vuonna 2017.
Vuonna 2018 Scott julkaisi kolmannen studioalbuminsa Astroworld, jolta löytyy myös Scottin ensimmäinen Billboard Hot 100 -listan kärkisingle, ”SICKO MODE”. Kappaleessa vierailee myös suosittu kanadalaistaustainen artisti Drake. Vuoden 2019 loppupuolella Scott julkaisi yhdessä levy-yhtiönsä Cactus Jackin kanssa kokoelma-albumin nimeltään JackBoys, joka nousi Billboard 200 -listan kärkeen. Albumilla esiintyy Scottin lisäksi myös Rosalía, Lil Baby, Sheck Wes, Don Toliver, Quavo, Offset, Young Thug sekä Pop Smoke. Seuraava single, jonka Scott julkaisi syyskuussa 2020 oli nimeltään ”FRANCHISE” ja se kohosi taas Billboard Hot 100-listan kärkeen, jolloin hänestä tuli ensimmäinen artisti, jolla oli ollut kolme eri kappaletta ensimmäisenä kyseisellä listalla debytoidessaan vuoden sisään. Scottin neljäs oma studioalbumi, Utopia, julkaistiin viisi vuotta edellisen studioalbumin jälkeen, heinäkuussa 2023.
Uransa aikana Scottista on tullut maailmanlaajuisesti merkittävä artisti ja hän on tehnyt yhteistyötä useiden brändien kanssa, kuten Nike, Dior ja McDonald’s. Vuonna 2017 hän perusti oman levy-yhtiönsä, Cactus Jack Records.
Nuoruus

Jacques Webster syntyi 30. huhtikuuta 1991 Houstonissa, Texasissa. Hän varttui Missouri Cityssä, joka on keskiluokkainen esikaupunkialue Lounais-Houstonissa. Scott asui isoäitinsä kanssa yksivuotiaasta kuusivuotiaaksi, mutta muutti myöhemmin lähiöön, jossa hänen äitinsä työskenteli Applella. Scott kävi Texasin yliopistoa, kunnes hän lopetti yliopiston kesken keskittyäkseen täysin musikkiuraansa.
Yksityiselämä

Travis Scottin ja Kylie Jennerin suhde tuli julkisuuteen vuonna 2017. Scott sai tyttären yhdessä Jennerin kanssa 1. helmikuuta 2018. Tytär sai nimekseen Stormi Webster. Pari salasi Jennerin raskauden julkisuudelta syntymään saakka.  Parin tiet erkanivat syksyllä 2019. Jenner ja Scott palasivat kuitenkin yhteen kevättalvella 2020. Syyskuussa 2021 Scott ja Jenner ilmoittivat odottavansa toista lastaan. Poika syntyi 2. helmikuuta 2022 ja sai ensin nimekseen Wolf Webster. 22. maaliskuuta 2022 Kylie ilmoitti, että he vaihtoivat Wolfin nimen, koska Jennerin sanoin se ”ei vain tuntunut sopivalta hänelle”. Myöhemmin Jenner ilmoitti poikansa nimeksi tulleen Aire Webster. Jenner ja Scott erosivat lopulta vuoden 2023 alussa.
Diskografia

Rodeo (2015)
Birds in the Trap Sing McKnight (2016)
ASTROWORLD (2018)
UTOPIA (2023)
Diskografia > Mixtapet

Owl Pharaoh (2013)
Days Before Rodeo (2014)
Diskografia > Mixtapet > Yhteistyöalbumit

Huncho Jack, Jack Huncho (Quavon kanssa) (2017)
JACKBOYS (Cactus Jack Recordsin kanssa) (2019)
Filmografia

| Televisio> Vuosi | Televisio> Nimi | Televisio> Rooli | Televisio> Huomautus |
| --- | --- | --- | --- |
| 2013 | RapFix Live | hän itse | Kausi 4, Jakso 13: ”French Montana, Fat Joe” |
| 2013 | Skee Live | hän itse | Kausi 1, Jakso 2: ”Featuring Action Bronson & Travis Scott” |
| 2015 | Jimmy Kimmel Live! | hän itse, musiikki-vieras | Kausi 13, Jakso 122: ”Kerry Washington/Lea Michele/Travis Scott” |
| 2015 | Late Night with Seth Meyers | hän itse, musiikki-vieras | Kausi 3, Jakso 38: ”Seth Rogen/Leslie Odom Jr./Travis Scott/Emily Armstrong” |
| 2016 | Ridiculousness | hän itse | Kausi 7, Jakso 14: ”Travis Scott” |
| 2016 | Ellen DeGeneres Show | hän itse, musiikki-vieras | Kausi 13, Jakso 108: ”Kaley Cuoco/Sam Forbes” |
| 2016 | The Late Late Show with James Corden | hän itse, musiikki-vieras | Kausi 2, Jakso 113: ”Sharon Stone/Sebastian Stan/Zach Woods/Jamie Lawson” |
| 2016 | Wild N Out | hän itse, musiikki-vieras | Kausi 8, Jakso 4: ”Travis Scott” |
| 2016 | Late Show with Stephen Colbert | hän itse, musiikki-vieras | Kausi 2, Episodi 3: ”Jessica Alba/Bradley Whitford/George Takei” |
| 2017 | Jimmy Kimmel Live! | hän itse, musiikki-vieras | Kausi 15, Jakso 8: ”Anthony Anderson/Ruby Rose/Travis Scott” |
| 2017 | Ballers | hän itse | Kausi 3, Jakso 2: ”Bull Rush” |
Kiertueet

Rodeo on Tour ( Young Thug ja Metro Boomin) (2015)
Birds Eye View Tour (Pohjois-Amerikka ja Eurooppa) (2017)
Astroworld Tour (2018–2019)
Circus Maximus Tour (2023–2024)
Aiheesta muualla

Kuvia tai muita tiedostoja aiheesta Travis Scott Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat 
Taiteenala:  Grammy Awards  MusicBrainz 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Travis Scott
Käännös suomeksi
25. kesäkuuta

25. kesäkuuta on gregoriaanisen kalenterin mukaan vuoden 176. päivä (177. päivä karkausvuonna). Vuodesta on jäljellä 189 päivää.
Nimipäivät

suomalainen kalenteri: Uuno
suomenruotsalainen kalenteri: Uno
ortodoksinen kalenteri: Rauni, Ritva
pohjoissaamenkielinen kalenteri: Beaivvet
vanhemmissa kalentereissa: Ahvo, Beata, David, Dawid, Elogius, Hans, Nikomedes, Prosper, Taavetti, Taawetti, Une
Tapahtumia

1219 – Tanskan kuningas Valdemar II Sejr nousi maihin Viron pohjoisrannikolla, hävitti siellä olleen muinaislinnan ja perusti paikalle oman linnansa, ”Tanskan linnan” eli Tallinnan.
1530 – Luterilaisten kirkkojen tärkein tunnustuskirja Augsburgin tunnustus annettiin Augsburgin valtiopäivillä Pyhän saksalais-roomalaisen keisarikunnan keisarille Kaarle V:lle.
1788 – Virginia vahvisti Yhdysvaltain perustuslain, ja se hyväksyttiin kymmenentenä osavaltiona Yhdysvaltoihin.
1876 – George Armstrong Custer kaatui Little Bighornin taistelussa Montanassa.
1938 – Douglas Hyde valittiin Irlannin ensimmäiseksi presidentiksi.
1941 – Toinen maailmansota: Suomen osallistuttua Saksan kanssa eteläisen Suomenlahden miinoittamiseen ja Saksan aloitettua hyökkäyksen Neuvostoliittoon käyttäen sen pommittamiseen sovitusti Suomen ilmatilaa ja lentotukikohtia pommittivat Neuvostoliiton punailmavoimat kohteita Suomessa, jolloin todettiin jatkosodan vihollisuuksien alkaneen.
1944 – Toinen maailmansota: Talin–Ihantalan taistelu Suomen ja Neuvostoliiton välillä jatkosodassa alkoi.
1945 – Seán T. O'Kelly valittiin Irlannin toiseksi presidentiksi.
1950 – Korean sota alkoi Pohjois-Korean joukkojen hyökkäyksellä Etelä-Koreaan kello 4.00 paikallista aikaa.
1959 – Éamon de Valera valittiin Irlannin kolmanneksi presidentiksi.
1973 – Erskine Hamilton Childers valittiin Irlannin neljänneksi presidentiksi.
1975 – Mosambik itsenäistyi.
1982 – Kreikka luopui alokkaiden hiusten leikkaamisesta (kokonaan) sotilasvoimissa.
1991 – Jugoslavian hajoaminen alkoi, kun Kroatia ja Slovenia itsenäistyivät.
1993 – Kim Campbell valittiin Kanadan konservatiivien (Progressive Conservative Party of Canada) johtoon, ja hänestä tuli Kanadan ensimmäinen naispääministeri.
1996 – Terrorismi: autopommi surmasi 19 yhdysvaltalaista sotilasta Khobar Towersin asuinalueella Saudi-Arabiassa.
1998 – Microsoftin Windows 98 julkaistiin.
Kuolleita

635 – Tang Gaozu, Kiinan Tang-dynastian perustaja ja ensimmäinen keisari (s. 566)
1634 – John Marston, englantilainen näytelmäkirjailija (s. 1576)
1671 – Giovanni Riccioli, italialainen tähtitieteilijä (s. 1598)
1686 – Simon Ušakov, venäläinen taidemaalari (s. 1626)
1767 – Georg Philipp Telemann, saksalainen säveltäjä (s. 1681)
1822 – Ernst Theodor Amadeus Hoffmann ("E. T. A. Hoffmann"), saksalainen kirjailija ja säveltäjä (Pähkinänsärkijä ja Hiirikuningas) (s. 1776)
1861 – Abd-ul-Mejid, osmanien sulttaani (s. 1823)
1866 – Alexander von Nordmann, suomalainen eläintieteilijä ja paleontologi (s. 1803)
1876 – George Armstrong Custer, yhdysvaltalainen kenraali (s. 1839)
1893 – Ferenc Erkel, unkarilainen säveltäjä (Rákóczi-induló) (s. 1810)
1939 – Richard Seaman, brittiläinen kilpa-autoilija (s. 1913)
1945 – Walter Ewing, kanadalainen ampuja ja olympiavoittaja (s. 1878)
1968 – Tony Hancock, brittiläinen näyttelijä ja koomikko (s. 1924)
1970 – Jussi Piironen, suomalainen näyttelijä, ohjaaja ja teatterinjohtaja (s. 1901)
1971 – John Boyd Orr, vuoden 1949 Nobelin rauhanpalkinnon saanut skotlantilainen lääkäri, biologi ja poliitikko (s. 1880)
1981 – Sirkka Kyllikki Kokkonen, suomalainen näyttelijä (s. 1912)
1982 – Pentti Irjala, suomalainen näyttelijä (s. 1911)
1984 – Michel Foucault, ranskalainen filosofi (s. 1926)
1984 – Saara Hopea, suomalainen huonekalujen sekä koru- ja lasiesineiden suunnittelija (s. 1925)
1988 – Hillel Slovak, yhdysvaltalainen Red Hot Chili Peppersin kitaristi ja perustajajäsen (s. 1962)
1995 – Ernest Walton, vuoden 1951 Nobelin fysiikanpalkinnon saanut irlantilainen fyysikko (s. 1903)
1996 – Erkki Koponen, suomalainen taidemaalari ja pikajuoksija (s. 1899)
1997 – Jacques-Yves Cousteau, ranskalainen Oscar-palkittu tutkimusmatkailija, tiedemies ja keksijä (s. 1910)
2009 – Farrah Fawcett, yhdysvaltalainen näyttelijä (s. 1947)
2009 – Michael Jackson, yhdysvaltalainen pop-muusikko, tanssija ja esiintyjä (s. 1958)
2012 – Ilkka Koivisto, suomalainen biologi, filosofian tohtori ja Korkeasaaren eläintarhan johtaja vuosina 1968–1995 (s. 1932)
2015 – Patrick Macnee, englantilais-yhdysvaltalainen näyttelijä (s. 1922)
2016 – Rane Vaskivuori, suomalainen sisustussuunnittelija ja tuotemuotoilija (s. 1967)
2017 – Kyösti Pietiläinen, suomalainen muukalaislegioonassa palvellut sotilas (s. 1945)
2018 – David Goldblatt, eteläafrikkalainen valokuvaaja (s. 1930)
2018 – Bo Nilsson, ruotsalainen säveltäjä (s. 1937)
2020 – Suzana Amaral, brasilialainen elokuvaohjaaja ja käsikirjoittaja (s. 1932)
2020 – Reino Kero, suomalainen historioitsija ja professori (s. 1939)
2022 – Seppo Pöntinen, suomalainen sosiologi ja professori (s. 1945)
2023 – John B. Goodenough, vuoden 2019 Nobelin kemianpalkinnon saanut yhdysvaltalainen fyysikko (s. 1922)
2023 – Juha Hernesniemi, suomalainen neurokirurgi (s. 1947)